„ Mér sýnist að [ Höskuldslækur ] sé orðinn opinn núna , það alla vega hefur lækkað vatnsborðið í kringum þessa sumarbústaði , “ sagði Oddur Árnason , yfirlögregluþjónn á Suðurlandi , í samtali við mbl.is í dag . Hann sagðist að óbreyttu meta stöðuna sem svo að það flæddi ekki frekar að sumarbústöðunum , alla vega í bili . Oddur Árnason , yfirlögregluþjónn hjá lögreglunni á Suðurlandi . mbl.is / Sigurður Bogi Sævarsson „ En svo veit maður ekkert hvernig svona stífla hagar sér . Við vitum ekkert hvort og hvernig eða hvenær áin ryður sig og hvað gerist þá , “ segir Oddur . Hann á ekki von á því að lögreglan skoði svæðið á morgun , en segir náttúrúvársérfræðinga Veðurstofu Íslands fylgjast með veðurspám fyrir lögregluna og meðfylgjandi drónamyndir frá lögreglu hafi verið sendar þangað í dag . Fleiri myndir má sjá á Facebook-síðu lögreglu .